**NEVES BRIT DIZÁJNER CSATOLAKOZIK A LEXUS NEMZETKÖZI KEZDEMÉNYEZÉSÉHEZ**

**Az elmúlt években „egyszerű luxusautómárkából” valódi életmódmárkává avanzsáló, és a társadalmi felelősségvállalás mellett a kultúra, a művészet, a filmvászon, a dizájn és a gasztronómia számos területén magát képviseltető és maradandót alkotó Lexus egyik legsikeresebb kezdeményezése az immáron rangos nemzetközi elismerésnek számító Lexus Design Award. A futurisztikus, mégis letisztult formavilágú környezetbarát hibrid elektromos luxusautóiról ismert japán prémium autógyártó bejelentette, hogy az Established & Sons brit dizájnmárka egyik alapítója is csatlakozik a 2019-es Lexus Design Award neves mentorinak csapatához. A Lexus büszkén üdvözli Sebastian Wrongot (Established & Sons), a 2019-es Lexus Design Award legújabb mentorát, akinek feladata az ifjú feltörekvő tehetségek támogatása lesz. Wrong több ünnepelt dizájnhíresség, így Sir David Adjaye ás Paola Antonelli, és Yoshihiro Sawa Lexus-vezér került be a mentorok és zsűritagok közé, de a Lexus azt ígérti, október folyamán még több mentor és zsűritag neve lát majd napvilágot.**

A világ legzöldebb prémium luxusautómárkájaként ismert [Lexus](http://www.lexus.hu) bejelentette, hogy a [Lexus Design Award](LexusDesignAward.com) (LDA/Lexus Dizájn Verseny) döntőseinek abban a ritka lehetőségben lesz részük, hogy tovább fejleszthetik kreatív képességeiket. Az Egyesült Királyságbeli dizájnmárka, az Established & Sons egyik alapítója és formetervezési igazgatója, Sebastian Wrong ugyanis csatlakozik az LDA 2019 mentorainak nagy presztízsű csapatához, és támogatja a program résztvevőit termékdizájn, gyártás és kreatív képességek területén. Októberben ráadásul további mentorok és zsűritagok bejelentése várható. A 2013-ban alapított Lexus Design Award olyan nemzetközi verseny, amely feltörekvő formatervezőket keres, akik a dizájnt mindennapi problémák megoldására használják, valamint arra, hogy az emberek számára szebb jövőt és jobb társadalmat építsenek. Idén a zsűri hat döntőst választ ki a világ minden tájáról, akik mentorálást és hárommillió jen (több mint huszonötezer amerikai dollár) támogatást kapnak, hogy egy-egy működő prototípust építsenek, amit a Milánói Dizájn Héten fognak kiállítani 2019-ben. Ez utóbbi a világ legnagyobb dizájnkiállítása, mely Salone Del Mobile néven is ismert. Itt a rendezvények mellett márkák és formatervezők állítanak ki számos kategóriában, mint például bútor, divat és textil. A hat prototípus egyike nyeri majd a Lexus Design Award nagydíját (Grand Prix). A győztes munkának a Lexus három alapvető elvét kell megtestesítenie: „előrelátó”, „innovatív” és „magával ragadó”.

*„Sebastian egyetért a Lexus célkitűzésével, miszerint a holnap kihívásait ma kell kézbe venni, hogy a világot jobb hellyé tegyük. A Lexus büszkén üdvözli őt mentorálási programjában.*” – fogalmaz Spiros Fotinos, a Lexus International Brand Management és Marketing részlegének világszintű igazgatója.

Sebastian Wrong, az Established & Sons dizájnigazgatója olyan ikonikus bútorokat tervezett, mint a Heidi szék, amely ötvözi a modern és a hagyományos stílust. Szintén az ő munkája a Wrongwoods kollekció, melynek meghökkentő színei és faberakásra emlékeztető mintázata hatalmas elismerést aratott. Mivel Wrong a legifjabb, tehetséges formatervezőktől kezdve a dizájn veteránjaival is együtt dolgozik, tökéletesen alkalmas arra, hogy társuljon a Lexus Design Award mentorainak csapatával. A múltban a Lexus Design Award mentorálási programja olyan elismert alkotókkal dolgozott, mint például a Snarkitecture and Formafantasma. Hogy a döntősök a mentorok közvetlen közelében lehessenek, idén a Lexus mindegyiküket a formatervezés egyik fővárosába, New Yorkba viszi. Januárban pártfogójuk több formatervezési ágazatban is tanácsokkal látja majd el őket. A szakértők ellenőrzése alatt a döntősök megtapasztalhatják, milyen rutinos formatervezővé válni a világ nagyszínpadán. Legyen szó formatervezési tippekről vagy éppen arról, miképpen válhat az inspiráció valósággá, a mentorok tapasztalata és sikere értékes bepillantást enged a jövő dizájnerei számára abba, hogy milyen a kreatív formatervezők élete.

A 2019-es Lexus Design Award tavalyról visszatérő zsűritagjai: Sir David Adjaye, olyan innovatív alkotások kiváló építésze, mint például a Smithsonian Intézet ’Az afroamerikai történelem és kultúra nemzeti múzeuma’ (a New York Times szerint az Év Kulturális Eseménye) valamint a SPYSCAPE, ami egy olyan interaktív élménymúzeum, melynek témája a cselszövés, a kémkedés; Paola Antonelli, a Modern Művészetek Múzeuma építészet és dizájn részlegének szenior kurátora, aki a XXII. Milánói Triennálé kurátora is, melynek témája „Megtört természet: dizájnkísérletek az emberi túlélésre.” De ott van Yoshihiro Sawa is, a Lexus International elnöke, aki rendkívül elkötelezett a márka iránt, és az a törekvése, hogy a verseny feltárja az új generációban rejlő kreativitást. A zsűri elvárása, hogy az elkészült alkotás jósolja meg a jövő embereinek és a társadalmának igényeit. A formatervnek innovációt és eredetiséget kell mutatnia, miközben magával ragadónak és lenyűgözőnek is kell lennie. A Lexus Design Award 2019 versenyre 2018. október 28-ig lehet benyújtani a pályamunkákat. A zsűri decemberben választja ki a döntősöket, az eredményhirdetés 2019 januárjában várható.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com